**Genul epic**

Citește cu atenție textul următor:

*„Într-o zi când tata și mama erau plecați de acasă, iar bunica moțăia într-un fotoliu, am hotărât să pun mâna pe tot ce nu aveam voie. Mai întâi am pus mâna pe pisică. Pisica s-a întins, a căscat și a ieșit din cameră. Știa că n-am voie să pun măna pe ea, fiindcă ,,are microbi". Pe urmă am pus mâna pe ochelarii tatii, i-am pus pe nas și am văzut o bunică atât de mare, că m-am speriat și am pus ochelarii înapoi pe birou. Pe urmă, am pus mâna pe butonul de la lampa de masă. Era foarte plăcut să apeși pe el. Lumina se aprindea și se stingea. E o lampă foarte inteligentă. Știa ce vreau de la ea. Dar și ea are ideile ei, pe care nu poți să i le scoți din cap. Am vrut să se aprindă de două ori la rând, dar n-am putut s-o înduplec.*

*În cele din urmă, am găsit cutia cu ace, nasturi și foarfeci."*

(Eduard Jurist, *Aventura de ciocolată)*

Cerințe:

1. Menționează două trăsături ale operei epice în textul dat.

........................................................................................................................................................................................................................................................................................................................

1. Indică modul de expunere dominant prezent în text.

......................................................................................................................................................

1. Enumeră personajele prezente în text.

......................................................................................................................................................

1. Selectează, din text, grupuri de cuvinte care fixează timpul și spațiul acțiunii.

*............................................................................................................................................................*

1. Numește tipul de narator prezent în text.

*............................................................................................................................................................*

1. Încercuiește varianta corectă:

Naratorul prezent în text este:

* 1. Eduard Jurist;
  2. un băiat;
  3. o fată.

Cuvintele: „mai întâi” , „pe urmă”, „în cele din urmă” sunt:

1. mărci ale naratorului subiectiv;
2. cuvinte care indică prezența narațiunii;
3. cuvinte care indică timpul acțiunii.
4. Selectează grupuri de cuvinte care indică prezența naratorului în text.

........................................................................................................................................................................................................................................................................................................................